b'\n_START_ARTICLE_\nNikon DX format\n_START_PARAGRAPH_\nNikon DX format je Nikonovo ime za velikost APS-C senzorja. Dimenzije senzorja so cca. 24\xc3\x9716\xc2\xa0mm in predstavljajo pribli\xc5\xbeno 2/3 dimenzij senzorja 35mm film. Diagonala senzorja DX je cca 29 mm, diagonala klasi\xc4\x8dnega senzorja za format 35 mm film pa je 43 mm. Senzor je Nikon razvil za svojo linijo DSLR fotoaparatov ni\xc5\xbejega cenovnega razreda._NEWLINE_Nikon je za tovrstne aparate razvil tudi serijo razli\xc4\x8dnih objektivov, namenjenih samo uporabi na aparatih z DX senzorjem. Poleg DX formata je nikon razvil tudi ve\xc4\x8d DSLR fotoaparatov z velikostjo senzorja 35 film, ki jih je poimenoval Nikon FX format.\n_START_SECTION_\nDejstva\n_START_PARAGRAPH_\nZa 1/3 manj\xc5\xa1a diagonala senzorja pri DX formatu pomeni za 1/3 o\xc5\xbeji kot zajema od tistega pri senzorju za 35 mm format pri objektivu iste gori\xc5\xa1\xc4\x8dnice. To pomeni, da je pove\xc4\x8dava pri enaki gori\xc5\xa1\xc4\x8dni razdalji v tem formatu za cca 50% ve\xc4\x8dja. Faktor pove\xc4\x8dave (crop factor) je tako 1,5 X dejanska gori\xc5\xa1\xc4\x8dnica objektiva._NEWLINE_To dejstvo pride \xc5\xa1e posebej do izraza pri uporabi teleobjektivov in pri makro fotografiji, saj je faktor pove\xc4\x8dave pri uporabi teh objektivov dejansko 1,5x ve\xc4\x8dji. Na drugi strani je pri uporabi \xc5\xa1irokokotnih objektivov te\xc5\xbeje dose\xc4\x8di \xc5\xa1iroki zajem slike. Tako je 35 mm objektiv na aparatu s senzorjem polne velikosti \xc5\xbee \xc5\xa1irokoktni objektiv, na fotoaparatu z DX senzorjem pa postane normalni objektiv, saj je njegova dejanska gori\xc5\xa1\xc4\x8dnica cca 54 mm._NEWLINE_Uporaba objektivov namenjenih aparatom s senzorjem formata DX povzro\xc4\x8di pri uporabi na aparatih s senzorjem formata 135 (35mm film ali Nikon FX format) pod dolo\xc4\x8denimi pogoji izrazito vinjetiranje, saj slikovno polje ne pokrije celotnega senzorja. Uporaba FX objektivov na aparatih z DX formatom je mo\xc5\xbena brez posledic.'